|

52011PC0006

/* COM/2011/0006 final - CNS 2011/0007 */  Propunere de DECIZIE A CONSILIULUI privind orientările pentru politicile de ocupare a forței de muncă ale statelor membre

	[pic] | COMISIA EUROPEANĂ |Bruxelles, 12.1.2011COM(2011) 6 final2011/0007 (CNS)Propunere deDECIZIE A CONSILIULUIprivind orientările pentru politicile de ocupare a forței de muncă ale statelor membreEXPUNERE DE MOTIVE1. CONTEXTUL PROPUNERIILa 26 martie 2010, Consiliul European și-a exprimat acordul în legătură cu propunerea Comisiei Europene de a lansa o nouă strategie pentru ocuparea forței de muncă și creștere economică, Europa 2020[1], bazată pe o coordonare consolidată a politicilor economice, care se va concentra asupra domeniilor-cheie în care este necesar să se ia măsuri pentru a stimula potențialul de competitivitate și creștere durabilă al Europei. În acest scop, Consiliul European a fost de acord să stabilească obiective principale comune la nivelul UE, care să orienteze acțiunea statelor membre și a Uniunii.Tratatul privind funcționarea UE prevede că statele membre trebuie să considere propriile politici economice și promovarea ocupării forței de muncă drept chestiuni de interes comun și să le coordoneze în cadrul Consiliului. În două articole distincte, tratatul prevede responsabilitatea Consiliului de a adopta orientări generale privind politica economică (articolul 121) și orientări generale privind ocuparea forței de muncă (articolul 148), specificând că acestea din urmă trebuie să fie coerente cu cele dintâi. Având în vedere acest temei juridic, orientările privind politica de ocupare a forței de muncă și cele privind politica economică sunt prezentate ca două instrumente juridice distincte, dar interconectate în mod intrinsec:-  O recomandare a Consiliului privind orientările generale pentru politicile economice ale statelor membre și ale Uniunii – Partea I a Orientărilor integrate Europa 2020;-  O decizie a Consiliului privind orientările pentru politicile de ocupare a forței de muncă ale statelor membre - Partea a II-a a Orientărilor integrate Europa 2020.Aceste orientări puse în aplicare prin instrumentele juridice menționate mai sus formează împreună orientările integrate pentru punerea în aplicare a strategiei Europa 2020. Orientările privind ocuparea forței de muncă au fost adoptate la 21 octombrie 2010 și, astfel cum prevede decizia de adoptare, ar trebui să rămână stabile până în 2014, astfel încât să se pună accentul asupra punerii lor în aplicare.Obiectivele și prioritățile globale exprimate în cadrul orientărilor privind politicile de ocupare a forței de muncă rămân valabile. În temeiul articolului 148 alineatul (2), valabilitatea acestora pe parcursul anului 2011 trebuie să fie confirmată printr-o decizie a Consiliului, în urma consultării Parlamentului European, Comitetului Economic și Social European, Comitetului Regiunilor și Comitetului pentru ocuparea forței de muncă.2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUIn.a.3. ELEMENTELE JURIDICE ALE PROPUNERIIJO L 308, 24.11.2010, p. 46.2011/0007 (CNS)Propunere deDECIZIE A CONSILIULUIprivind orientările pentru politicile de ocupare a forței de muncă ale statelor membreCONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 148 alineatul (2),având în vedere propunerea Comisiei Europene,având în vedere avizul Parlamentului European[2],având în vedere avizul Comitetului pentru ocuparea forței de muncă,având în vedere avizul Comitetului Economic și Social European[3],având în vedere avizul Comitetului Regiunilor[4],întrucât:(1) Tratatul privind funcționarea Uniunii Europene (TFUE) prevede la articolul 145 că statele membre și Uniunea se angajează să elaboreze o strategie coordonată de ocupare a forței de muncă și, în special, să promoveze o forță de muncă formată, calificată și adaptabilă, precum și piețe ale muncii capabile să reacționeze rapid la evoluția economiei, în vederea realizării obiectivelor enunțate la articolul 3 din Tratatul privind Uniunea Europeană (TUE).(2) Strategia Europa 2020 propusă de Comisie permite Uniunii să-și direcționeze economia către o creștere inteligentă, durabilă și favorabilă incluziunii, însoțită de un nivel ridicat de ocupare a forței de muncă, de productivitate și de coeziune socială. Cinci obiective principale, enumerate în cadrul orientărilor relevante, reprezintă obiective comune ce orientează acțiunea statelor membre, ținând seama de pozițiile lor inițiale și de circumstanțele naționale, precum și de pozițiile și de circumstanțele Uniunii. Strategia europeană pentru ocuparea forței de muncă are rolul principal în ceea ce privește punerea în aplicare a obiectivelor privind ocuparea forței de muncă și piața muncii ale noii strategii.(3) Orientările integrate sunt în concordanță cu concluziile Consiliului European. Ele oferă statelor membre îndrumări precise cu privire la definirea programelor lor naționale de reformă și la punerea în aplicare a reformelor, reflectând interdependența și respectând Pactul de stabilitate și de creștere. Orientările privind ocuparea forței de muncă ar trebui să reprezinte baza oricăror recomandări specifice unei țări pe care Consiliul le poate adresa statelor membre în temeiul articolului 148 alineatul (4) din TFUE, în paralel cu recomandările specifice unei țări adresate statelor membre în temeiul articolului 121 alineatul (2) din tratatul respectiv. Orientările privind ocuparea forței de muncă ar trebui, de asemenea, să constituie baza pentru redactarea raportului comun privind ocuparea forței de muncă, trimis anual de Consiliu și de Comisia Europeană Consiliului European.(4) Examinarea proiectelor de programe naționale de reformă ale statelor membre, cuprinsă în proiectul de raport comun privind ocuparea forței de muncă, arată că statele membre ar trebui să continue să depună toate eforturile necesare pentru abordarea următoarelor domenii prioritare: creșterea participării la piața muncii și reducerea șomajului structural, dezvoltarea unei forțe a muncii calificate care să răspundă nevoilor pieței muncii și promovarea calității locurilor de muncă și a învățării pe tot parcursul vieții, îmbunătățirea performanțelor sistemelor de educație și de formare profesională la toate nivelurile și creșterea participării la învățământul terțiar, promovarea incluziunii sociale și combaterea sărăciei.(5) Orientările privind ocuparea forței de muncă adoptate în 2010 ar trebui să rămână stabile până în 2014, astfel încât să se pună accentul asupra punerii lor în aplicare. În perioada intermediară de până la sfârșitul anului 2014 actualizarea lor ar trebui să fie strict limitată.(6) La momentul punerii în aplicare a orientărilor privind ocuparea forței de muncă, statele membre ar trebui să ia în considerare utilizarea Fondul Social European,ADOPTĂ PREZENTA DECIZIE:Articolul 1Orientările politicilor de ocupare a forței de muncă ale statelor membre, astfel cum sunt definite în anexa la Decizia Consiliului din 21 octombrie 2010 privind orientările pentru politicile de ocupare a forței de muncă ale statelor membre[5], sunt menținute în anul 2011 și sunt luate în considerare de statele membre în politicile lor de ocupare a forței de muncă .Articolul 2Prezenta decizie se adresează statelor membre.Adoptată la […],Pentru Consiliu,Președintele [1] COM(2010) 2020, 3.3.2010.[2] JO C , , p. .[3] JO C , , p. .[4] JO C , , p. .[5] Decizia 2010/707/UE a Consiliului din 21 octombrie 2010 privind orientările pentru politicile de ocupare a forței de muncă ale statelor membre (JO L 308, 24.11.2010, p. 46).


               COMISIA EUROPEANĂ
            Bruxelles, 23.11.2015
            COM(2015) 805 final
            2015/0271(NLE)
            Propunere de
            DECIZIE A CONSILIULUI
            privind poziția care urmează să fie luată în numele Uniunii în ceea ce privește deciziile adoptate de Comisia permanentă a Eurocontrol privind rolurile și sarcinile Eurocontrol și serviciile centralizate

               EXPUNERE DE MOTIVE

               1.CONTEXTUL PROPUNERII

               1.1.Motivele și obiectivele propunerii

               Considerații generale

               Prezenta propunere se referă la poziția care urmează să fie adoptată de Comisia permanentă a Eurocontrol privind, pe de o parte, definirea rolurilor și sarcinilor Eurocontrol și, pe de altă parte, activitatea Eurocontrol în domeniul serviciilor centralizate. La 8-9 decembrie este programată o reuniune a Comisiei în care vor fi abordate aceste două puncte.

               Contextul se referă la poziția specială a activității Eurocontrol care, într-o anumită măsură, se suprapune cu activitatea Uniunii în domeniile acoperite de legislația Uniunii.

               În ultimul deceniu, s-au făcut eforturi pentru a evita aceste suprapuneri și pentru a obține cele mai bune rezultate posibile având în vedere resursele de care dispun ambele părți. În consecință, Eurocontrol își exercită sarcinile în conformitate cu legislația privind cerul unic european (SES). Organizația a primit trei sarcini/roluri majore:

               (1)Furnizarea de asistență tehnică pentru Comisie și AESA, acordându-le asistență în cadrul acțiunilor lor de reglementare, în demersurile legate de activitatea de reglementare, în conformitate cu acordul la nivel înalt UE - Eurocontrol din 29 octombrie 2012.

               (2)Întreprinderea de acțiuni în calitate de organism de evaluare a performanțelor, sprijinind Comisia în elaborarea și punerea în aplicare a sistemului de performanță (desemnare de către Comisie până la sfârșitul anului 2016).

               (3)Întreprinderea de acțiuni în calitate de administrator de rețea în ceea ce privește funcțiile rețelei de management al traficului aerian (desemnare de către Comisie până la sfârșitul anului 2019).

               În plus, Eurocontrol este un membru fondator, împreună cu Uniunea, în cadrul întreprinderii comune SESAR (din 2007).

               Acordul la nivel înalt (ANI) din 2012 recunoaște contribuția pe care fiecare organizație o poate aduce la ATM european. În acest acord au fost reafirmate rolurile respective, al Uniunii ca autoritate unică de reglementare la nivel paneuropean și al Eurocontrol ca furnizor de asistență tehnică pentru realizarea obiectivelor de politică ale SES.

               Elementele de mai sus trebuie să fie privite în contextul cadrului care reglementează, în general, rolurile și sarcinile organizației, acesta fiind primul punct care trebuie abordat de Comisia permanentă în cadrul reuniunii sus-menționate.

               În prezent, funcționarea Eurocontrol este, în principiu, reglementată prin Convenția internațională privind cooperarea pentru siguranța navigației aeriene, astfel cum a fost modificată prin protocolul semnat la Bruxelles la 12 februarie 1981 (denumită în continuare „convenția modificată”). Cu toate acestea, la 27 iunie 1997 părțile contractante au semnat un protocol de consolidare care, printre altele, urmărește să modifice definiția sarcinilor organizației. Convenția, astfel cum a fost modificată prin protocolul în cauză, este cunoscută în general sub denumirea de „convenția revizuită”. Totuși, protocolul de consolidare nu a intrat încă în vigoare.

               La 9 decembrie 1997, Comisia permanentă a Eurocontrol a adoptat Decizia nr. 71 privind punerea în aplicare rapidă a articolului 2 alineatul (1) din convenția revizuită, definind sarcinile pe care trebuie să le efectueze organizația.

               Activitățile grupului de studiu al Eurocontrol privind reformarea organizației au inclus, printre altele, și acest aspect. În cadrul celei de-a 6-a ședințe, care a avut loc la 19 octombrie 2015, respectivul grup de studiu a însărcinat agenția Eurocontrol să pregătească un proiect de act al comisiei permanente, care să definească viitoarele roluri, sarcini și funcții ale organizației și care să fie prezentat și adoptat în cadrul următoarei reuniuni a comisiei permanente din perioada 8-9 decembrie 2015.

               Această decizie a Comisiei permanente va produce efecte juridice. În conformitate cu cadrul instituțional al organizației, prevăzut în convenția modificată, comisia permanentă este responsabilă cu „formularea politicii generale a organizației”.

               La rândul său, definirea rolurilor și a sarcinilor va reglementa acțiunea viitoare a Eurocontrol și, în același timp, va trebui să reflecte ceea ce organizația consideră a fi o activitate legitimă. Ea va avea caracter obligatoriu pentru toți membrii Eurocontrol, inclusiv pentru statele membre ale Uniunii.

               În această privință, trebuie remarcat că decizia comisiei permanente poate avea consecințe asupra aplicării legislației UE și, în special, asupra integrității competențelor UE, având în vedere că legislația Uniunii acoperă domenii importante în care Eurocontrol își desfășoară activitatea. În unele cazuri, rolul și activitatea Eurocontrol depind de deciziile care urmează a fi luate la nivelul Uniunii (a se vedea mai sus). Prin urmare, este important să se garanteze că definirea rolurilor și sarcinilor Eurocontrol nu intră în conflict cu legislația UE, în special în ceea ce privește competențele UE, și că nu aduce atingere unei viitoare acțiuni a UE.

               Al doilea element care urmează să fie abordat în cadrul reuniunii comisiei permanente menționate mai sus se referă la activitatea Eurocontrol privind serviciile centralizate. Mai precis, se preconizează să se adopte o decizie referitoare la finanțarea anumitor servicii centralizate. Problema serviciilor centralizate ar trebui să fie privită în contextul activității Uniunii referitoare la proiectul de cercetare în domeniul managementului traficului aerian din cadrul cerului unic european (SESAR) și funcțiile de management al rețelei, după cum se prevede în Regulamentul (UE) nr. 677/2011. În această privință, este important să se sublinieze faptul că furnizarea acestor servicii centralizate implică disponibilitatea infrastructurii ATM necesare la nivel central, regional și local, după caz. Implementarea acestei infrastructuri depinde de deciziile care urmează a fi luate la nivelul Uniunii în cadrul SESAR, în special în ceea ce privește sistemele de comunicații aer-sol și sol-sol. Aceste decizii vor fi luate pe baza unei serii de analize aprofundate referitoare la costuri și beneficii, guvernanță, investiții în materie de securitate și apărare, precum și a identificării valorii adăugate generate de furnizarea acestor servicii centralizate, inclusiv a serviciilor deja existente pe scară limitată. În plus, furnizarea de servicii centralizate poate necesita decizii la nivelul Uniunii cu privire la rolul pe care trebuie să-l joace administratorul de rețea pentru a acționa ca furnizor de servicii centralizate. În aceste circumstanțe, în stadiul actual este prematur ca Eurocontrol să ia o decizie pentru finanțarea anumitor servicii centralizate, aceasta putând aduce atingere viitoarelor activități efectuate de Eurocontrol într-un mod care ar putea prejudicia activitatea Uniunii în acest domeniu, în special în ceea ce privește SESAR. Prin urmare, este necesar să se solicite amânarea acestei decizii, având în vedere că în prezent Uniunea nu deține suficiente informații pentru a evalua situația. .

               Organele Eurocontrol nu permit ca Uniunea să participe la Comisia permanentă, dar statele membre, inclusiv toate statele membre ale UE, sunt admise să facă parte din aceasta. Se intenționează, prin urmare, ca poziția stabilită în prezenta propunere să fie apărată de către statele membre, atunci când acționează în Comisia permanentă.

               În conformitate cu articolul 4 alineatul (3) din TUE, statele membre au, de asemenea, obligația, împreună cu instituțiile Uniunii, să apere aceeași poziție în consiliul provizoriu al Eurocontrol, organismul de pregătire competent.

               Contextul în ceea ce privește rolurile și sarcinile Eurocontrol

               În 2013, Eurocontrol a lansat o dezbatere privind reforma organizării sale. La 4 decembrie 2013, comisia permanentă a Eurocontrol a instituit un grup intern de studiu pentru a analiza în ce privințe convenția Eurocontrol ar putea avea nevoie de modificări pentru a se adapta la schimbările din contextul managementului traficului aerian din Europa.

               S-au purtat discuții pe parcursul ultimilor doi ani. În cadrul ultimei reuniuni a grupului de studiu al Eurocontrol, desfășurată la 19 octombrie 2015, președintele grupului a tras concluzia că agenția Eurocontrol ar trebui să elaboreze o propunere privind serviciile, rolurile și sarcinile Eurocontrol, astfel cum acestea sunt descrise în capitolul 4 al documentului propus de o serie de state membre ale Eurocontrol (grupul de studiu al Eurocontrol privind documentul alternativ de dezbatere CN-SG-6-2015-2: „Viitorul rol și viitoarele sarcini ale organizației”), în privința căruia președintele a considerat că consensul în cadrul grupului a atins un nivel rezonabil.

               Un act al comisiei permanente privind rolurile și sarcinile organizației este prevăzut a fi adoptat la cel de-al 44-lea consiliu provizoriu (CP 44), cu ocazia reuniunii acestuia din 9 decembrie 2015. Acest act va prezenta detalii referitoare la Decizia nr. 71 din 9 decembrie 1997 privind punerea în aplicare a articolului 2 alineatul (1) din convenția revizuită.

               Contextul în ceea ce privește dezvoltarea de servicii ATM centralizate

               Activitatea agenției Eurocontrol referitoare la serviciile centralizate a evoluat în mod semnificativ de la lansarea sa la sfârșitul anului 2012. Agenția Eurocontrol a fost autorizată în februarie 2014 de către comisia sa permanentă să inițieze o abordare etapizată pentru a evalua și a demonstra fezabilitatea operațională, tehnică și financiară a acestor eventuale servicii centralizate, recunoscând diferitele niveluri de maturitate aplicabile respectivelor servicii. Între timp, agenția Eurocontrol a organizat o serie de ateliere și a dezvoltat concepte de operațiuni (CONOP) pentru o serie de servicii centralizate. Ea a elaborat o analiză globală cost-beneficiu (ACB), care a fost aprobată de un consultant independent — deși ACB nu a fost supusă în detaliu examinării publicului.

               Un act al comisiei permanente privind finanțarea serviciilor centralizate este prevăzut a fi adoptat la cel de-al 44-lea consiliu provizoriu (CP 44), cu ocazia reuniunii acestuia din 9 decembrie 2015. Acest act va lansa faza de demonstrare a anumitor servicii centralizate.

               2.ELEMENTELE JURIDICE ALE PROPUNERII

               Ținând cont de contextul descris mai sus și în conformitate cu articolul 100 alineatul (2) și articolul 218 alineatul (9) din TFUE, se propune adoptarea poziției care urmează să fie luată în numele Uniunii în ceea ce privește deciziile adoptate de Comisia permanentă a Eurocontrol privind rolurile și sarcinile Eurocontrol și serviciile centralizate.

               2015/0271 (NLE)

               Propunere de

               DECIZIE A CONSILIULUI

               privind poziția care urmează să fie luată în numele Uniunii în ceea ce privește deciziile adoptate de Comisia permanentă a Eurocontrol privind rolurile și sarcinile Eurocontrol și serviciile centralizate

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 100 alineatul (2) și articolul 218 alineatul (9).

               având în vedere propunerea Comisiei Europene,

               întrucât:

               (1)Prin Decizia nr. 123 din 4 decembrie 2013, comisia permanentă a Eurocontrol a instituit un grup de studiu pentru a analiza în ce privințe convenția Eurocontrol ar putea avea nevoie de modificări pentru a se adapta la contextul evolutiv din sectorul managementului traficului aerian din Europa.

               (2)La 19 octombrie 2015, grupul de studiu a însărcinat agenția Eurocontrol să elaboreze un proiect de act al comisiei permanente care să definească viitoarele roluri, sarcini și funcții ale organizației.

               (3)Un proiect de decizie a comisiei permanente privind rolurile și sarcinile organizației va fi pe ordinea de zi a reuniunii sale din 8-9 decembrie 2015, spre aprobare.

               (4)Această decizie va produce efecte juridice. În conformitate cu cadrul instituțional al organizației, prevăzut în Convenția internațională a Eurocontrol, astfel cum a fost modificată prin protocolul semnat la Bruxelles la 12 februarie 1981 (denumită în continuare „convenția modificată”), comisia permanentă este responsabilă cu „formularea politicii generale a organizației”. La rândul său, definirea rolurilor și a sarcinilor va reglementa acțiunea viitoare a Eurocontrol și, în același timp, va trebui să reflecte ceea ce organizația consideră a fi o activitate legitimă. Ea va avea caracter obligatoriu pentru toți membrii Eurocontrol, inclusiv pentru statele membre ale Uniunii.

               (5)Definirea rolurilor și a sarcinilor Eurocontrol, care face obiectul deciziei comisiei permanente, poate avea consecințe asupra aplicării legislației Uniunii și, în special, asupra integrității competențelor Uniunii, având în vedere că legislația Uniunii acoperă domenii importante în care Eurocontrol își desfășoară activitatea. În unele cazuri, rolul și activitatea Eurocontrol depind de deciziile luate la nivelul Uniunii.

               (6)Prin urmare, este important să se garanteze că definirea rolurilor și sarcinilor Eurocontrol nu intră în conflict cu legislația Uniunii, în special în ceea ce privește competențele Uniunii, și că nu aduce atingere unei viitoare acțiuni a Uniunii.

               (7)În cadrul aceleiași reuniuni, comisia permanentă poate adopta o decizie cu privire la serviciile centralizate.

               (8)Se preconizează că această decizie va face referire la finanțarea anumitor servicii centralizate. În prezent, Uniunea nu deține informații suficiente pentru a evalua conținutul respectivei decizii. O astfel de decizie ar putea prejudicia viitoarea activitate exercitată de Eurocontrol într-un mod care ar putea deservi activitatea Uniunii în acest domeniu, în special în ceea ce privește cercetarea în domeniul managementului traficului aerian din cadrul cerului unic european (SESAR). Prin urmare, decizia privind această chestiune ar trebui să fie amânată.

               (9)În consecință, ar trebui să se stabilească poziția care urmează să fie adoptată în numele Uniunii în Comisia permanentă a Eurocontrol,

               DECIDE

               Articolul 1

               Poziția care urmează să fie adoptată de statele membre în numele Uniunii în Comisia permanentă a Eurocontrol în ceea ce privește rolul și sarcinile Eurocontrol și serviciile centralizate este conformă cu anexa.

               Statele membre acționează împreună în interesul Uniunii.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu

                     Președintele

    ---documentbreak---

               COMISIA EUROPEANĂ
            Bruxelles, 23.11.2015
            COM(2015) 805 final
            ANEXĂ
            la
            DECIZIA CONSILIULUI
            privind poziția care urmează să fie luată în numele Uniunii în ceea ce privește deciziile adoptate de Comisia permanentă a Eurocontrol privind rolurile și sarcinile Eurocontrol și serviciile centralizate

               ANEXĂ

               la

               DECIZIA CONSILIULUI

               privind poziția care urmează să fie luată în numele Uniunii în ceea ce privește deciziile adoptate de Comisia permanentă a Eurocontrol privind rolurile și sarcinile Eurocontrol și serviciile centralizate

               I. Rolurile și sarcinile Eurocontrol

               Uniunea solicită ca textul propus privind serviciile, rolurile și sarcinile Eurocontrol să nu afecteze în niciun fel competențele Uniunii și să nu aducă atingere viitorului plan de acțiune al Uniunii. Sarcinile îndeplinite în prezent de Eurocontrol cu titlu temporar în temeiul cadrului juridic al Uniunii nu trebuie să fie prezentate ca sarcini independente de deciziile Uniunii.

               Prin comparație cu lista rolurilor și a sarcinilor Eurocontrol propuse în anexa la documentul de acțiune al Eurocontrol CN-SG-6-2015 privind rolurile și sarcinile organizației din 16 noiembrie 2015, Uniunea solicită următoarele modificări:

               (1)În ceea ce privește articolul 2 alineatul (1) privind „Funcții și servicii”:

               (a)Managementul centralizat al fluxului de trafic aerian;

               (b)Funcții aferente rețelei de management al traficului aerian dacă sunt conferite de Uniunea Europeană în numele Uniunii Europene;

               (c)Funcții Sarcini privind ATM în numele OACI pentru regiunea EUR/NAT;

               (d)Instituirea, facturarea și colectarea tarifelor de navigație aeriană;

               (e)Furnizarea de servicii de trafic aerian pentru MUAC, sub rezerva rezultatelor discuțiilor purtate de statele membre și de Eurocontrol;

               (f)Funcții și servicii centrale, precum EAD, ARTAS/CAMOS și alte servicii centrale pe care i le-ar putea încredința comisia permanentă, de comun acord cu Uniunea.

               (2)În ceea ce privește articolul 2 alineatul (2) privind „Rolurile”:

               (a)În ceea ce privește „Asistență”, modificările sunt după cum urmează:

               i.Asistență pentru statele sale membre, autoritățile naționale de securitate, ANSP și alte părți interesate relevante;

               ii.Asistență pentru organismele UE, inclusiv furnizarea de expertiză în sprijinul activităților de reglementare în conformitate cu acordul la nivel înalt dintre UE și Eurocontrol din 29 octombrie 2012 la cererea respectivelor organisme;

               iii.Facilitarea și promovarea intereselor europene pe lângă statele care nu fac parte din CEAC în chestiuni legate de ATM, în strânsă cooperare cu statele sale membre, ANSP respectivi și industrieprecum și UE, cu excepția domeniilor acoperite de norme ale UE și sub rezerva respectării competențelor UE;

               iv.Participarea la SESAR (cercetare și dezvoltare, ținerea la zi și implementarea planului general ATM) – pe baza expertizei sale în materie de ATM, a acoperirii sale paneuropene, a aspectelor sale civilo - militare și a rolului de management central al fluxului de rețea, în conformitate cu dispozițiile relevante din legislația UE;

               v.Furnizarea de facilități de cercetare și de simulare conexe, de exemplu pentru SESAR, activitățile de cercetare complementare față de SESAR și modificări ale spațiului aerian, în conformitate cu legislația relevantă a UE, după caz;

               vi.Oferirea de cursuri de formare/educație organizațiilor din statele membre.

               (b)În ceea ce privește „Mecanisme de cooperare”, modificările sunt după cum urmează:

               i.Facilitează și promovează coordonarea civilo - militară în materie de dezvoltare a ATM/ANS;

               ii.Sprijină statele membre în ceea ce privește activitatea OACI, sub rezerva respectării competențelor UE;

               iiiCooperează cu alte regiuni ale lumii sub rezerva unui acord cu statele membre asigurând coordonarea cu UE;

               iv.Cooperarea/coordonarea la nivel internațional (OACI, FAA, NATO etc.) în numele statelor sale membre, altele decât statele membre ale UE;

               v.Consilierea, la cererea lor, a statelor care nu sunt nonmembre ale UE și care nu au încheiat acorduri cu Uniunea pe teme de securitate ATM și performanță, utilizând în conformitate cu normele OACI, în coordinare cu UE și sub rezerva respectării competențelor UE ale UE și ale AESA din domeniu pentru a contribui la armonizare, la securitate, la eficiența operațională și la realizarea de economii de scară;

               (c)În ceea ce privește „Datele și informațiile ATM la nivel paneuropean”, modificările sunt după cum urmează:

               i.Colectarea și analiza de date, care ar putea include date privind performanța, securitatea etc. (în scopul de a „ține la zi” sistemele și datele în sprijinul activității de reglementare) pentru statele care nu sunt state membre ale UE și, în cazul în care această sarcină îi este conferită de UE, pentru statele membre ale UE;

               ii.Realizarea de analize și furnizarea de rapoarte (informații) cu privire la datele colectate (de exemplu ACE, PRR) pentru statele care nu sunt state membre ale UE și, în cazul în care această sarcină îi este conferită de UE, pentru statele membre ale UE;

               iii.Administrarea procesului ESSIP/LSSIP, în cazul în care această sarcină îi este conferită de către Uniunea Europeană;

               iv., inclusiv Raportarea către OACI cu privire la implementarea Planului mondial de navigație aeriană (GANP) și a modernizarea sistemului aeronautic în blocuri (ASBU) și asigurarea coordonării cu mecanismele de raportare ale EU de comun acord cu Uniunea Europeană;

               v.Colectarea datelor de trafic și furnizarea de previziuni STATFOR.

               II Serviciile centralizate

               Poziția Uniunii este aceea că o hotărâre privind serviciile centralizate trebuie amânată în acest stadiu.

               Uniunea nu este, în prezent, în posesia unor informații suficiente pentru a evalua conținutul unei asemenea decizii. O astfel de decizie ar putea prejudicia viitoarea activitate exercitată de Eurocontrol într-un mod care ar putea deservi activitatea Uniunii în acest domeniu, în special în ceea ce privește cercetarea în domeniul managementului traficului aerian din cadrul cerului unic european (SESAR).


Anunţ juridic important

|

52009PC0660

Propunere de Decizie a Parlamentului European şi a Consiliului privind mobilizarea instrumentului de flexibilitate  /* COM/2009/0660 final */

	[pic] | COMISIA COMUNITĂȚILOR EUROPENE |Bruxelles, 30.11.2009COM(2009)660 finalPropunere deDECIZIE A PARLAMENTULUI EUROPEAN ȘI A CONSILIULUIprivind mobilizarea instrumentului de flexibilitateEXPUNERE DE MOTIVEAcordul interinstituțional din 17 mai 2006[1] permite mobilizarea instrumentului de flexibilitate în vederea finanțării unor cheltuieli clar identificate care nu ar putea fi finanțate în limitele plafoanelor disponibile pentru una sau mai multe rubrici din cadrul financiar multianual.Pentru bugetul 2010, sunt necesare cheltuieli suplimentare, care depășesc plafoanele de la rubrica 1a. S-a propus, prin urmare, mobilizarea instrumentului de flexibilitate în conformitate cu punctul 27 din Acordul interinstituțional.Sumele care trebuie mobilizate sunt după cum urmează:-  120 de milioane EUR pentru finanțarea de proiecte în domeniul energiei în cadrul planului european de redresare economică;-  75 de milioane EUR pentru dezafectarea centralei nucleare Kozloduy.Celor două componente ale autorității bugetare li se reamintește faptul că publicarea deciziei în Jurnalul Oficial al Uniunii Europene va avea loc cel târziu la data publicării bugetului 2010.Propunere deDECIZIE A PARLAMENTULUI EUROPEAN ȘI A CONSILIULUIprivind mobilizarea instrumentului de flexibilitatePARLAMENTUL EUROPEAN ȘI CONSILIUL UNIUNII EUROPENE,având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară[2], în special punctul 27 al cincilea paragraf,având în vedere propunerea Comisiei[3],Întrucât, la reuniunea de conciliere din 18 noiembrie 2009, cele două componente ale autorității bugetare au convenit să mobilizeze instrumentul de flexibilitate pentru a completa finanțarea în bugetul 2010, peste plafonul rubricii 1a:-  120 de milioane EUR pentru finanțarea de proiecte în domeniul energiei în cadrul planului european de redresare economică;-  75 de milioane EUR pentru dezafectarea centralei nucleare Kozloduy.DECIDE:Articolul 1În cadrul bugetului general al Uniunii Europene pentru exercițiul financiar 2010 (denumit în continuare „bugetul 2010”), se utilizează instrumentul de flexibilitate pentru a asigura suma de 195 milioane EUR în credite de angajament la rubrica 1a.Această sumă este folosită pentru a completa finanțarea cu:-  120 de milioane EUR pentru finanțarea de proiecte în domeniul energiei în cadrul planului european de redresare economică;-  75 de milioane EUR pentru dezafectarea centralei nucleare Kozloduy.Articolul 2Prezenta decizie se publică în Jurnalul Oficial al Uniunii Europene .Adoptată la Bruxelles,Pentru Parlamentul European Pentru ConsiliuPreședintele Președintele [1] JO C 139, 14.6.2006, p. 1.[2] JO C 139, 14.6.2006, p. 1.[3] JO […]


               COMISIA EUROPEANĂ
            Bruxelles, 17.3.2016
            COM(2016) 154 final
            2016/0083(NLE)
            Propunere de
            DECIZIE A CONSILIULUI
            privind prezentarea, în numele Uniunii Europene, a unei propuneri de includere a unor substanțe chimice suplimentare în anexa A, B și/sau C la Convenția de la Stockholm privind poluanții organici persistenți

               EXPUNERE DE MOTIVE

               1.CONTEXTUL PROPUNERII

               Convenția de la Stockholm privind poluanții organici persistenți („convenția”), aprobată prin Decizia 2006/507/CE a Consiliului, a intrat în vigoare la 17 mai 2004. Obiectivul său este protecția sănătății umane și a mediului împotriva poluanților organici persistenți (POP). Convenția oferă un cadru, bazat pe principiul precauției, pentru eliminarea producției, utilizării, importului și exportului de douăzeci și trei de POP care în prezent sunt considerați prioritari, pentru manipularea și eliminarea în condiții de siguranță a acestora și pentru eliminarea sau reducerea emisiilor de anumiți POP produși în mod neintenționat.

               Regulamentul (CE) nr. 850/2004 privind poluanții organici persistenți transpune în dreptul Uniunii angajamentele stabilite în convenție și în Protocolul la Convenția din 1979 asupra poluării atmosferice transfrontaliere pe distanțe lungi, referitor la poluanții organici persistenți („protocolul”), aprobat prin Decizia 259/2004/CE a Consiliului.

               Articolul 8 alineatul (1) din convenție prevede că orice parte poate transmite Secretariatului o propunere de includere a unei substanțe chimice în anexa A, B sau C la convenție, care va fi apoi analizată de Comitetul de examinare a poluanților organici persistenți (CE POP), în conformitate cu articolul 8 alineatele (3) și (4). Propunerea trebuie să conțină informațiile specificate în anexa D. Procedura de adoptare a modificărilor aduse anexelor este reglementată de articolul 22 din convenție.

               Prezenta propunere de decizie a Consiliului se referă la intenția Uniunii Europene de a înainta o propunere de includere a octametilciclotetrasiloxanului (D4), ceea ce presupune transmiterea, în conformitate cu anexa D, a unui dosar care conține informații privind criteriile de screening pentru substanța respectivă și care urmează să fie examinat de CE POP.

               Dacă D4 îndeplinește criteriile de screening, se vor transmite și alte informații, necesare pentru stabilirea profilului de risc al substanței. Este vorba, printre altele, de informații privind producția, utilizările, evaluările pericolelor și evaluările de risc la nivelul Uniunii. Dacă se va efectua o evaluare privind gestionarea riscurilor, se vor transmite, în conformitate cu anexa F, informații suplimentare referitoare la aspectele socioeconomice care reflectă situația înregistrată în Uniune.

               Din informațiile științifice și rapoartele de analiză disponibile, și ținând seama în mod corespunzător de criteriile de screening prevăzute în anexa D la convenție, reiese că D4 prezintă caracteristicile poluanților organici persistenți.

               D4 este fabricat în UE și, de asemenea, este importat ca substanță (ca atare sau în amestecuri) și în calitate de component în articole. D4 este eliberat în faza de formulare și procesare („producție”), pe durata de viață a produselor și a articolelor și în faza de deșeu (reciclare, depozitarea deșeurilor și incinerare). Principala utilizare a D4 este ca materie primă pentru producția de polimeri din silicon.

               Potrivit site-ului web al Agenției Europene pentru Produse Chimice ECHA, cantitățile de D4 variază între 100 000 și 1 000 000 tone/an.

               Autoritățile competente din Regatul Unit au întocmit un dosar în conformitate cu anexa XV la Regulamentul REACH, cu intenția de a propune doi compuși de siloxan pentru includere în procedura de restricționare prevăzută de regulamentul respectiv. Acest dosar de restricționare propune restricționarea punerii pe piață sau a utilizării D4 și decametilciclopentasiloxanului (D5), în concentrații mai mari sau egale cu 0,1 % în greutate, în produsele de îngrijire personală care se înlătură prin spălare în condiții de utilizare normală.

               Substanțele respective sunt utilizate, în principal, ca materie primă pentru producția de polimeri din silicon. Aceste fluide, elastomeri, geluri și rășini din silicon au, la rândul lor, o gamă foarte largă de utilizări, și anume: drept cauciuc; elastomeri pentru materiale de acoperire și etanșare; agenți antispumanți; amelioratori de vâscozitate și/sau de luciu pentru vopsele și lacuri alchidice; agenți de asuplare, impermeabilizare și umezire utilizați în producția de materiale textile; componente ale preparatelor de lustruit și ale altor preparate pentru tratarea suprafețelor; lubrifianți, grăsimi, materiale de acoperire antiadezive și agenți de demulare; preparate pentru cretarea hârtiei; fluide pentru acționări hidraulice, dielectric lichid și agenți de schimb de căldură și alte produse de consum, cum ar fi produsele de îngrijire personală, produsele de menaj și produsele de întreținere a automobilelor. De asemenea, polimerii pot fi modificați cu alte grupe funcționale, pentru a fi utilizați în multe alte aplicații. D4 și D5 sunt utilizate în diverse produse de consum și aplicații industriale, iar aceste utilizări conduc la eliberarea puternic dispersivă în mediu.

               Comitetul statelor membre din cadrul Agenției Europene pentru Produse Chimice (ECHA) a adoptat, la cea de a 41-a reuniune a sa din 2015, la cererea directorului executiv al ECHA, un aviz
                  1
                privind persistența (P/vP) și bioacumularea (B/vB) substanțelor D4 și D5, în conformitate cu articolul 77 alineatul (3) litera (c) din Regulamentul REACH. În opinia comitetului, atât D4 cât și D5 îndeplinesc criteriile privind substanțele vP și vB, prevăzute în anexa XIII la Regulamentul REACH. Prin urmare, acestea îndeplinesc criteriile privind persistența și bioacumularea, prevăzute în anexa D la convenție.

               D4 face obiectul clasificării armonizate și figurează în anexa VI la Regulamentul (CE) nr. 1272/2008 privind clasificarea, etichetarea și ambalarea substanțelor și a amestecurilor (CLP), fiind clasificată ca toxică pentru reproducere, categoria 2, și toxică pentru mediul acvatic, categoria 4. Este de așteptat însă ca noile criterii privind toxicitatea acvatică cronică introduse de Regulamentul (UE) nr. 286/2011 al Comisiei în Regulamentul CLP să determine o clasificare mai strictă din punctul de vedere al mediului, întrucât cea mai scăzută concentrație fără efect observat (NOEC) asupra mediului acvatic cronică fiabilă este de aproximativ 4,4 µg/l. Este de așteptat ca această valoare a NOEC cronică să determine o clasificare armonizată a substanței în categoria 1 de toxicitate acvatică cronică. Prin urmare, D4 ar îndeplini criteriile POP privind toxicitatea, având în vedere efectele produse atât asupra organismelor acvatice, cât și asupra mamiferelor.

               În plus față de proprietățile PBT/vPvB dovedite, evidențiate în evaluarea susmenționată efectuată în conformitate cu Regulamentul REACH, în dosarul de restricționare întocmit în conformitate cu anexa XV se examinează și potențialul de transport în mediu pe distanțe lungi (LRT) al substanțelor D4 și D5 și se concluzionează că, având în vedere tendința acestora de a rămâne în compartimentul aer și timpul lung de înjumătățire în atmosferă, D4 și D5 au și potențialul de a parcurge prin atmosferă distanțe lungi către regiuni îndepărtate.

               Pe baza datelor unui model pentru estimarea distanței caracteristice de transport a D4, Health Canada a concluzionat, într-o evaluare de depistare efectuată în 2008
                  2
               , că potențialul de transport prin atmosferă pe distanțe lungi al D4 este ridicat și a susținut că D4 este transportată prin atmosferă către regiuni îndepărtate, cum ar fi regiunea arctică.

               Potrivit avizului dat de Comitetul statelor membre, D4 poate fi găsită într-o gamă largă de organisme (în special pești și nevertebrate acvatice, dar și păsări și mamifere) și este prezentă în biocenoza unor regiuni îndepărtate, inclusiv în peștii și păsările din regiunea arctică europeană.

               Având în vedere informațiile disponibile în prezent cu privire la proprietățile PBT și LRT ale D4 și ținând seama de studiile și rapoartele sus-menționate, se propune ca D4 să fie considerată POP, deoarece se poate aprecia că îndeplinește criteriile din anexa D la convenție.

               D4 este o substanță chimică produsă în cantități mari și utilizată pe scară largă în produsele de menaj și de îngrijire personală. Ca urmare a potențialului de transport în mediu pe distanțe lungi al acesteia, măsurile luate la nivel național sau la nivelul Uniunii nu sunt suficiente pentru a asigura un grad înalt de protecție a mediului și a sănătății umane și, în consecință, sunt necesare acțiuni mai ample la nivel internațional.

               Este oportun ca, în perspectiva următoarei reuniuni a CE POP din septembrie 2016, Comisia să prezinte Secretariatului Convenției de la Stockholm, în numele Uniunii, o propunere de includere a octametilciclotetrasiloxanului în anexa A, B și/sau C. Aceasta este poziția care trebuie adoptată în numele Uniunii, în sensul articolului 218 alineatul (9) din TFUE.

               2.CONSULTĂRILE CU PĂRȚILE INTERESATE ȘI EVALUAREA IMPACTULUI

               Dacă D4 îndeplinește criteriile de screening prevăzute în anexa D la convenție, toate părțile și observatorii vor fi invitate să furnizeze informații care să permită determinarea profilului de risc al substanței respective. Este vorba, printre altele, de informații privind producția, utilizările, evaluările pericolelor și evaluările de risc la nivelul Uniunii. Dacă se decide, pe baza profilului de risc, să se treacă la etapa următoare și să se elaboreze o evaluare privind gestionarea riscurilor, toate părțile și observatorii vor fi invitate să furnizeze informații privind aspectele socioeconomice, în conformitate cu anexa F la convenție. Invitația de a furniza informații adresată tuturor părților și observatorilor are scopul de a pregăti o evaluare cuprinzătoare a impactului substanței chimice asupra sănătății umane și asupra mediului și de a evidenția în mod corespunzător capacitățile și situațiile diferite ale părților în ceea ce privește gestionarea riscurilor și eliminarea.

               Dacă CE POP ajunge la concluzia că D4 îndeplinește criteriile de screening prevăzute în anexa D la Convenția de la Stockholm, Comisia va lansa un studiu pentru a colecta informații privind impactul socioeconomic al unei eventuale includeri a D4.

               3.ELEMENTELE JURIDICE ALE PROPUNERII

               Prezenta propunere va avea ca rezultat întocmirea unui dosar de informare în conformitate cu articolul 8 alineatul (1) și cu criteriile din anexa D la convenție, în temeiul căruia se va prezenta Secretariatului convenției o propunere de includere a D4 în anexa A, B și/sau C la convenție.

               2016/0083 (NLE)

               Propunere de

               DECIZIE A CONSILIULUI

               privind prezentarea, în numele Uniunii Europene, a unei propuneri de includere a unor substanțe chimice suplimentare în anexa A, B și/sau C la Convenția de la Stockholm privind poluanții organici persistenți

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 191 alineatul (1) coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)La 16 noiembrie 2004, Uniunea a ratificat Convenția de la Stockholm privind poluanții organici persistenți („convenția”) prin Decizia 2006/507/CE a Consiliului din 14 octombrie 2004 privind încheierea, în numele Comunității Europene, a Convenției de la Stockholm privind poluanții organici persistenți
                  3
               .

               (2)Ca parte la convenție, Uniunea poate face propuneri de modificare a anexelor la convenție. Anexa A la convenție cuprinde poluanții organici persistenți (POP) care trebuie eliminați, Anexa B cuprinde poluanții organici persistenți care trebuie restricționați, iar anexa C cuprinde poluanții organici persistenți a căror producție neintenționată trebuie examinată.

               (3)Din informațiile științifice și rapoartele de analiză disponibile, și ținând seama în mod corespunzător de criteriile de screening prevăzute în anexa D la convenție, reiese că octametilciclotetrasiloxan (nr. CAS 556-67-2) prezintă caracteristicile poluanților organici persistenți.

               (4)Potrivit informațiilor disponibile, octametilciclotetrasiloxanul îndeplinește criteriile din anexa XIII la Regulamentul (CE) nr. 1907/2006 al Parlamentului European și al Consiliului
                  4
                pentru clasificarea atât ca substanță „persistentă, bioacumulativă și toxică” (PBT), cât și ca substanță „foarte persistentă și foarte bioacumulativă” (vPvB) în mediu.

               (5)În temeiul articolului 69 alineatul (4) din Regulamentul (CE) nr. 1907/2006, Regatul Unit a întocmit în conformitate cu anexa XV un dosar de restricționare
                  5
                privind octametilciclotetrasiloxanul, ca urmare a riscului pentru mediu pe care îl prezintă punerea pe piață sau utilizarea acestei substanțe, în concentrații mai mari sau egale cu 0,1 % în greutate, în produsele de îngrijire personală care se înlătură prin spălare în condiții de utilizare normală.

               (6)Octametilciclotetrasiloxanul este o substanță utilizată în întreaga lume în aplicații dispersive, a cărei prezență a fost detectată în mediu. Ca urmare a potențialului de transport în mediu pe distanțe lungi al octametilciclotetrasiloxanului, măsurile luate la nivel național sau la nivelul Uniunii nu sunt suficiente pentru a asigura un grad înalt de protecție a mediului și a sănătății umane și, în consecință, sunt necesare acțiuni mai ample la nivel internațional.

               (7)Prin urmare, Uniunea ar trebui să prezinte Secretariatului convenției o propunere de includere a octametilciclotetrasiloxanului în anexa A, B și/sau C la convenție,

               ADOPTĂ PREZENTA DECIZIE:

               Articolul 1

               1. Uniunea propune includerea octametilciclotetrasiloxanului în anexa A, B și/sau C la Convenția de la Stockholm privind poluanții organici persistenți („convenția”).

               2. Comisia comunică propunerea Secretariatului convenției, în numele Uniunii, împreună cu toate informațiile necesare în temeiul anexei D la convenție.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu

                     Președintele

                     (1)

                     http://echa.europa.eu/documents/10162/13641/art77-3c_msc_opinion_on_d4_and_d5_20150422_en.pdf

                  .

                     (2)
                  Environment Canada și Health Canada, Evaluare de depistare pentru octametilciclotetrasiloxan (D4), număr CAS (Chemical Abstracts Service) 556-67-2,noiembrie 2008. A se vedea: http://www.ec.gc.ca/ese-ees/default.asp?lang=En&n=2481B508-1#a1.

                     (3)
                  JO L 209, 31.7.2006, p. 1.

                     (4)
                  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

                     (5)
                  Disponibil la:

                     http://www.echa.europa.eu/web/guest/restrictions-under-consideration

                     Propunerea de restricționare include și decametilciclopentasiloxanul.


               COMISIA EUROPEANĂ
            Bruxelles, 18.2.2016
            COM(2016) 76 final
            2016/0046(NLE)
            Propunere de
            DECIZIE A CONSILIULUI
            de stabilire a poziției care urmează să fie adoptată în numele Uniunii Europene în cadrul comitetelor corespunzătoare ale Comisiei Economice pentru Europa a Organizației Națiunilor Unite în ceea ce privește propunerile de amendamente la Regulamentele ONU nr. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 și 131 și propunerea pentru un nou regulament privind omologarea vehiculelor silențioase de transport rutier (QRTV)

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               La nivel internațional, Comisia Economică pentru Europa a Organizației Națiunilor Unite (CEE-ONU) elaborează cerințe armonizate, menite să înlăture barierele tehnice din calea comerțului cu autovehicule între părțile contractante la Acordul revizuit din 1958 și să asigure că astfel de vehicule oferă un nivel ridicat de siguranță și de protecție a mediului.

               În conformitate cu Decizia 97/836/CE a Consiliului din 27 noiembrie 1997, Uniunea a aderat la Acordul Comisiei Economice pentru Europa a Organizației Națiunilor Unite (denumită în continuare„CEE-ONU”) privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații (denumit în continuare „Acordul revizuit din 1958”), și, în conformitate cu Decizia 2000/125/CE a Consiliului din 31 ianuarie 2000 referitoare la încheierea Acordului privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți (denumit în continuare „Acordul paralel”), Uniunea a aderat la Acordul paralel.

               Reuniunile WP.29 ale CEE-ONU, Forumul mondial pentru armonizarea regulamentelor privind vehiculele, se desfășoară de trei ori în fiecare an calendaristic, în lunile martie, iunie și noiembrie. În cadrul fiecărei reuniuni se adoptă noi regulamente ONU, amendamente la regulamentele ONU sau la regulamentele tehnice mondiale ONU existente (denumite în continuare „RTM ONU”), pentru a se ține seama de progresele tehnice. Înainte de fiecare reuniune WP.29, amendamentele respective sunt adoptate de unul dintre cele șase grupuri de lucru care activează în cadrul WP.29.

               În cadrul unei reuniuni ulterioare WP.29, are loc votul final pentru adoptarea amendamentelor, adăugirilor și rectificărilor, cu condiția întrunirii cvorumului și a existenței unei majorități calificate în rândul părților contractante. UE este parte contractantă la două acorduri (cel din 1958 și cel din 1998) ale WP.29. În cadrul fiecărei reuniuni, se pregătește o decizie a Consiliului, cunoscută drept „megadecizie”, care cuprinde lista regulamentelor, amendamentelor, completărilor și rectificărilor și care autorizează Comisia să voteze în numele Uniunii în cadrul fiecărei reuniuni a WP.29.

               Prezenta decizie a Consiliului definește poziția Uniunii în ceea ce privește votarea regulamentelor, a amendamentelor, a adăugirilor și a rectificărilor supuse la vot în cadrul reuniunii WP.29 din martie 2016, care se va desfășura între 7 și 11 martie 2016.

               •Coerența cu dispozițiile existente în domeniul de politică

               Prezenta propunere completează și este pe deplin în conformitate cu obiectivele Uniunii privind politica în domeniul pieței interne în ceea ce privește industria automobilelor.

               Sistemul WP.29 consolidează sistemul internațional de armonizare a standardelor privind vehiculele. Acordul din 1958 joacă un rol cheie pentru acest obiectiv, deoarece producătorii din UE pot opera un set comun de reglementări privind omologarea de tip a vehiculelor știind că produsul va fi recunoscut părțile contractante ca fiind în conformitate cu legislația lor națională. Acest sistem a permis ca Regulamentul (CE) nr. 661/2009 privind siguranța generală a autovehiculelor să abroge peste 50 de directive UE și să le înlocuiască cu regulamentele corespunzătoare elaborate în cadrul Acordului din 1958.

               O abordare similară a fost adoptată de Directiva 2007/46/CE, care a înlocuit sistemele de omologare ale statelor membre cu o procedură de omologare a Uniunii și a stabilit un cadru armonizat cuprinzând dispozițiile administrative și cerințele tehnice generale pentru toate vehiculele, sistemele, componentele și unitățile tehnice separate noi. Directiva menționată a încorporat regulamentele ONU în sistemul de omologare UE de tip, fie ca cerințe pentru omologarea de tip, fie ca alternative la legislația Uniunii. De la adoptarea directivei respective, regulamentele ONU au fost incluse din ce în ce mai des în legislația Uniunii în cadrul omologării UE de tip.

               •Coerența cu celelalte politici ale Uniunii

               Sistemul WP.29 este corelat cu politica Uniunii în materie de competitivitate, asupra căreia această inițiativă are un impact pozitiv. Prezenta propunere este coerentă și cu politicile Uniunii în domeniul transportului și energiei, care sunt luate în considerare în mod corespunzător în procesul de elaborare și adoptare a regulamentelor care intră sub incidența Acordului din 1958.

               2.TEMEI JURIDIC, SUBSIDIARITATE ȘI PROPORȚIONALITATE

               •Temei juridic

               Temeiul juridic al prezentei propuneri este articolul 114 coroborat cu articolul 218 alineatul (9) din Tratatul privind funcționarea Uniunii Europene.

               •Subsidiaritate

               Doar Uniunea poate vota în favoarea instrumentelor internaționale, cum ar fi propuneri de regulamente ONU, amendamente ale Regulamentelor ONU și proiecte de regulamente tehnice mondiale și în favoarea încorporării lor în sistemul Uniunii pentru omologarea de tip a autovehiculelor. Prin aceasta se previne nu numai fragmentarea pieței interne, ci se asigură, de asemenea, standarde uniforme în materie de sănătate și de siguranță în întreaga Uniune. Acest sistem oferă, totodată, avantajele economiilor de scară: se pot realiza produse pentru întreaga piață a Uniunii și chiar pentru piața internațională, în loc ca acestea să fie adaptate pentru a obține omologarea de tip națională din fiecare stat membru.

               Prin urmare, prezenta propunere respectă principiul subsidiarității.

               •Proporționalitate

                  Prezenta decizie a Consiliului autorizează Comisia să voteze în numele Uniunii și reprezintă un instrument proporționat în conformitate cu articolul 5 alineatul (1) din Decizia 97/836/CE a Consiliului pentru definirea unei poziții unificate a UE în cadrul CEE-ONU în ceea ce privește votul privind documentele de lucru propuse pe ordinea de zi a reuniunii WP.29. Prin urmare, prezenta propunere respectă principiul proporționalității deoarece aceasta nu depășește ceea ce este necesar în vederea atingerii obiectivelor de a garanta buna funcționare a pieței interne și de a oferi, totodată, un nivel înalt de protecție și siguranță publică.

               •Alegerea instrumentului

               În conformitate cu articolul 218 alineatul (9) din TFUE, este necesar să se recurgă la o decizie a Consiliului pentru a stabili pozițiile care trebuie adoptate în numele Uniunii în cadrul unui organism creat printr-un acord internațional.

               3.REZULTATELE EVALUĂRILOR EX-POST, ALE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI

               •Evaluări ex-post/verificări ale adecvării legislației existente

               Nu se aplică.

               •Consultări cu părțile interesate

               Nu se aplică.

               •Obținerea și utilizarea expertizei

               Expertiza externă nu este pertinentă în cazul prezentei propuneri. Totuși, a fost revizuită de Comitetul tehnic pentru autovehicule.

               •Evaluarea impactului

               Prezenta propunere nu poate face obiectul unei evaluări a impactului, deoarece nu este de natură legislativă și nu sunt disponibile sau nu sunt posibile opțiuni de politică alternative.

               •Adecvarea reglementărilor și simplificarea

               În ceea ce privește sarcina administrativă, inițiativa nu are repercusiuni, întrucât trimiterile la amendamente anexate la megadecizie nu vor introduce noi obligații de raportare sau alte obligații de ordin administrativ pentru întreprinderi, inclusiv IMM-uri. Dimpotrivă, se urmărește reducerea sarcinii administrative, deoarece aplicarea cerințelor armonizate la nivel mondial le permite producătorilor să prezinte documentația de omologare a sistemelor și componentelor nu numai în UE, ci și pe piețele de export ale părților contractante la Acordul din 1958, care se află în afara UE.

               Propunerea are un impact deosebit de pozitiv asupra competitivității industriei autovehiculelor din UE și asupra comerțului internațional. Acceptarea reglementărilor în domeniul vehiculelor armonizate la nivel internațional de către partenerii comerciali ai UE este recunoscută ca fiind cea mai bună modalitate de a elimina barierele netarifare în calea comerțului și de a deschide și lărgi accesul pe piață pentru întreprinderile de automobile din UE

               •Drepturi fundamentale

               Propunerea nu are consecințe asupra protecției drepturilor fundamentale.

               4.IMPLICAȚIILE BUGETARE

               Prezenta inițiativă nu are implicații bugetare.

               5.ALTE ELEMENTE

               •Planuri de punere în aplicare și măsuri de monitorizare, evaluare și raportare

               Nu se aplică.

               •Documente explicative (pentru directive)

               Nu se aplică.

               •Explicația detaliată a dispozițiilor specifice ale propunerii

               Propunerea definește poziția Uniunii Europene în cadrul votului pentru aprobarea amendamentelor la Regulamentele ONU nr. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 și 131 și un nou regulament ONU privind omologarea vehiculelor silențioase de transport rutier (QRTV).

               2016/0046 (NLE)

               Propunere de

               DECIZIE A CONSILIULUI

               de stabilire a poziției care urmează să fie adoptată în numele Uniunii Europene în cadrul comitetelor corespunzătoare ale Comisiei Economice pentru Europa a Organizației Națiunilor Unite în ceea ce privește propunerile de amendamente la Regulamentele ONU nr. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 și 131 și propunerea pentru un nou regulament privind omologarea vehiculelor silențioase de transport rutier (QRTV)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 114, coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)În conformitate cu Decizia 97/836/CE a Consiliului
                  1
               , Uniunea a aderat la Acordul Comisiei Economice pentru Europa a Organizației Națiunilor Unite (CEE-ONU) privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”).

               (2)În conformitate cu Decizia 2000/125/CE a Consiliului
                  2
               , Uniunea a aderat la Acordul privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți („Acordul paralel”).

               (3)Directiva 2007/46/CE a Parlamentului European și a Consiliului
                  3
                a înlocuit sistemele de omologare ale statelor membre cu o procedură de omologare a Uniunii și a stabilit un cadru armonizat cuprinzând dispozițiile administrative și cerințele tehnice generale pentru toate vehiculele, sistemele, componentele și unitățile tehnice separate noi. Directiva menționată a încorporat regulamentele ONU în sistemul de omologare UE de tip, fie ca cerințe pentru omologarea de tip, fie ca alternative la legislația Uniunii. De la adoptarea directivei respective, regulamentele ONU au fost incluse din ce în ce mai des în legislația Uniunii în cadrul omologării UE de tip.

               (4)Având în vedere experiența dobândită și progresul tehnic, în prezent este necesară adaptarea cerințelor privind anumite elemente sau caracteristici care fac obiectul Regulamentelor ONU nr. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 și 131 pentru a se ține cont de progresele tehnice.

               (5)Ar trebui să se adopte un nou regulament ONU privind QRTV în scopul de a stabili dispoziții uniforme privind omologarea vehiculelor silențioase de transport rutier (QRTV) în ceea ce privește audibilitatea lor redusă.

               (6)Prin urmare, este necesară stabilirea poziției care urmează să fie adoptată în numele Uniunii în cadrul Comitetului administrativ al Acordului revizuit din 1958 și al Comitetului executiv al Acordului paralel în ceea ce privește adoptarea actelor ONU menționate,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul Comitetului administrativ al Acordului revizuit din 1958 și al Comitetului executiv al Acordului paralel în perioada 7-11 martie 2016 este aceea de a vota în favoarea propunerilor enumerate în anexa la prezenta decizie.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu

                     Președintele

                     (1)
                  Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații (denumit în continuare „Acordul revizuit din 1958”) ( JO L 346, 17.12.1997, p. 78).

                     (2)
                  Decizia 2000/125/CE a Consiliului din 31 ianuarie 2000 referitoare la încheierea Acordului privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți („Acordul paralel”) ( JO L 35, 10.2.2000, p. 12).

                     (3)
                  Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directivă-cadru) (JO L 263, 9.10.2007, p. 1).

    ---documentbreak---

               COMISIA EUROPEANĂ
            Bruxelles, 18.2.2016
            COM(2016) 76 final
            ANEXĂ
            la
            Propunerea de decizie a Consiliului
            de stabilire a poziției care urmează să fie adoptată în numele Uniunii Europene în cadrul comitetelor corespunzătoare ale Comisiei Economice pentru Europa a Organizației Națiunilor Unite în ceea ce privește propunerile de amendamente la Regulamentele ONU nr. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 și 131 și propunerea pentru un nou regulament privind omologarea vehiculelor silențioase de transport rutier (QRTV)

               ANEXĂ

                        Reg. nr.

                        Punctul de pe ordinea de zi

                        Titlul punctului de pe ordinea de zi

                        Doc. de referință

                        10

                        4.9.1.

                        Propunerea de completare 1 la seria 05 de amendamente la Regulamentul nr. 10 (Compatibilitatea electromagnetică)

                        ECE/TRANS/WP.29/2016/16

                        10

                        4.9.2.

                        Propunerea de completare 3 la seria 04 de amendamente la Regulamentul nr. 10 (Compatibilitatea electromagnetică)

                        ECE/TRANS/WP.29/2016/17

                        34

                        4.8.1.

                        Propunerea de completare 1 la seria 03 de amendamente la Regulamentul nr. 34 (Prevenirea riscului de incendiu)

                        ECE/TRANS/WP.29/2016/8

                        41

                        4.6.1.

                        Propunere de completare 4 la seria 04 de amendamente la Regulamentul nr. 41 (Emisii sonore ale motocicletelor)

                        ECE/TRANS/WP.29/2016/3

                        46

                        4.8.2.

                        Propunerea de completare 3 la seria 04 de amendamente la Regulamentul nr. 46 (Dispozitive de vizibilitate indirectă)

                        ECE/TRANS/WP.29/2016/9

                        48

                        4.9.3.

                        Propunerea de completare 7 la seria 06 de amendamente la Regulamentul nr. 48 (Instalarea dispozitivelor de iluminat și de semnalizare luminoasă)

                        ECE/TRANS/WP.29/2016/18

                        48

                        4.9.4.

                        Propunerea de completare 9 la seria 05 de amendamente la Regulamentul nr. 48 (Instalarea dispozitivelor de iluminat și de semnalizare luminoasă)

                        ECE/TRANS/WP.29/2016/19

                        48

                        4.9.5.

                        Propunerea de completare 16 la seria 04 de amendamente la Regulamentul nr. 48 (Instalarea dispozitivelor de iluminat și de semnalizare luminoasă)

                        ECE/TRANS/WP.29/2016/20

                        50

                        4.9.6.

                        Propunerea de completare 18 la seria inițială de amendamente la Regulamentul nr. 50 (Lămpi de poziție, de stop și indicatoare de direcție pentru motorete și motociclete)

                        ECE/TRANS/WP.29/2016/21

                        51

                        4.6.2.

                        Propunerea de completare 1 la seria 03 de amendamente la Regulamentul nr. 51 (Emisii sonore ale vehiculelor din categoriile M și N)

                        ECE/TRANS/WP.29/2016/4

                        53

                        4.9.7.

                        Propunerea de completare 18 la seria 01 de amendamente la Regulamentul nr. 53 (Instalarea dispozitivelor de iluminat și de semnalizare luminoasă pentru vehiculele de tip L3)

                        ECE/TRANS/WP.29/2016/22

                        53

                        4.9.8.

                        Propunerea unei noi serii 02 de amendamente la Regulamentul nr. 53 (Instalarea dispozitivelor de iluminat și de semnalizare luminoasă pentru vehiculele de tip L3)

                        ECE/TRANS/WP.29/2016/23

                        55

                        4.7.1.

                        Propunerea de completare 5 la seria 01 de amendamente la Regulamentul nr. 55 (Cuplaje mecanice)

                        ECE/TRANS/WP.29/2016/5

                        60

                        4.15.1.

                        Propunerea de completare 5 la Regulamentul nr. 60 (Identificarea comenzilor, a lămpilor martor și a indicatoarelor pentru motorete și motociclete)

                        ECE/TRANS/WP.29/2016/27

                        73

                        4.12.1.

                        Propunerea de rectificare 1 (numai pentru limba franceză) la seria 01 de amendamente la Regulamentul nr. 73 (Dispozitive de protecție laterală)

                        ECE/TRANS/WP.29/2016/31

                        83

                        4.15.2.

                        Propunerea de completare 2 la seria 07 de amendamente la Regulamentul nr. 83 (Emisii ale vehiculelor de tip M1 și N1)

                        ECE/TRANS/WP.29/2016/28

                        94

                        4.11.1

                        Propunerea de rectificare 3 (numai pentru limba rusă) la seria 01 de amendamente la Regulamentul nr. 94 (Protecție în caz de coliziune frontală)

                        ECE/TRANS/WP.29/2016/32

                        107

                        4.8.3.

                        Propunerea de completare 5 la seria 05 de amendamente la Regulamentul nr. 107 (Construcția generală a autobuzelor și autocarelor)

                        ECE/TRANS/WP.29/2016/10

                        107

                        4.8.4.

                        Propunerea de completare 5 la seria 06 de amendamente la Regulamentul nr. 107 (Construcția generală a autobuzelor și autocarelor)

                        ECE/TRANS/WP.29/2016/11

                        107

                        4.8.5.

                        Propunerea de proiect de serie 07 de amendamente la Regulamentul nr. 107 (Construcția generală a autobuzelor și autocarelor)

                        ECE/TRANS/WP.29/2016/12

                        110

                        4.8.6.

                        Propunerea pentru seria 02 de amendamente la Regulamentul nr. 110 (Vehicule cu GNC și GNL)

                        ECE/TRANS/WP.29/2016/13

                        113

                        4.9.9.

                        Propunerea de completare 6 la seria 01 de amendamente la Regulamentul nr. 113 (Faruri care emit o lumină de întâlnire simetrică)

                        ECE/TRANS/WP.29/2016/24

                        118

                        4.8.7.

                        Propunerea de completare 2 la seria 02 de amendamente la Regulamentul nr. 118 (Comportarea la foc a materialelor)

                        ECE/TRANS/WP.29/2016/14

                        125

                        4.8.8.

                        Propunerea de completare 1 la seria 01 de amendamente la Regulamentul nr. 125 (Câmp de vizibilitate spre înainte al conducătorilor auto)

                        ECE/TRANS/WP.29/2016/15

                        128

                        4.9.10.

                        Propunerea de completare 5 la seria inițială de amendamente la Regulamentul nr. 128 [Surse de lumină cu diode electroluminiscente (LED)]

                        ECE/TRANS/WP.29/2016/25

                        130

                        4.7.2.

                        Propunerea de completare 1 la Regulamentul nr. 130 (Sisteme de avertizare la trecerea involuntară peste liniile de separare a benzilor de circulație (LDWS)]

                        ECE/TRANS/WP.29/2016/6

                        131

                        4.7.3.

                        Propunerea de completare 2 la seria 01 de amendamente la Regulamentul nr. 131 [Sisteme avansate de frânare de urgență (AEBS)]

                        ECE/TRANS/WP.29/2016/7

                        4.13.1.

                        Propunere pentru un nou regulament privind omologarea vehiculelor silențioase de transport rutier (QRTV)

                        ECE/TRANS/WP.29/2016/26